Cervu di Corsica

U cervu di Corsica 280px Cervus elaphus corsicanus Classificazioni scentifica Regnu Animalia Divisioni Chordata Classa Mammalia Ordini Artiodactyla Famiglia Cervidae Genaru Cervus Spezia Cervus elaphus Nomu trinuminali   Cervus elaphus corsicanus Linnaeus, 1753 250px

U Cervu di Corsica (Cervus elaphus corsicanus) hè un mammiferu chì faci parti di a famiglia di i Cervidae. U cervu di Corsica hè una sottuspezia di cervu (Cervus elaphus). U nomu veni da u fattu ch'eddu hè statu ussirvatu pa a prima volta in Corsica. Ma Cervus elaphus corsicanus hè una spezia endemica di a Corsica è di a Sardegna. Difatti, u cervu di Corsica era sparitu di Corsica à a fini di u sissanta. In Sardegna, ùn ni firmava più ca centu. A spezia era minacciata d'estinzioni ma in u Sittanta a pupulazioni di Sardegna ghjugnìa à 250-300 cerva.Avali, u risicu d'estinzioni s'hè alluntanatu, chì ci sò circa 6000 cerva in Sardegna è u cervu hè statu riintroduttu in Corsica.
U cervu masciu di Corsica pesa circa 100 kilò. U cervu femina, a ronca, pesa circa 80 kilò. 
I nasciti si pruducini da maghju à lugliu. U cervu pò campà sin'à 14 anni.

Ci sò uni pochi di diffarenzi trà u cervu di Corsica è Sardegna, è u cervu cumunu d'Auropa uccidintali (cervus elaphus). U cervu di Corsica hè più chjucu. I so ghjambi sò più corti. U so pelu dinò hè appena più scuru. È l'incurratura di Cervus elaphus corsicanus hè menu sviluppata è impurtanta ca quidda di u cervu cumunu (cervus elaphus). 

 In Corsica 
Cervus elaphus corsicanus era sparitu di Corsica versu à fini di u sissanta. L'ultimu animali hè statu tombu in Pinia, accantu à Ghisunaccia.

U cervu di Corsica hè statu riintroduttu in 1985 da u Parcu Naturali Rigiunali di Corsica, in associu incù a Rigioni sarda. I prima cervi sò stati lintati in 1998 in a rigioni di Quenza (Pumonti), in a vaddi di l'Asinau. In 1999, 24 cervi sò stati lintati annantu à a cumuna di Chisà. 

U cervu di Corsica mangna a lamaghja, a scopa, l'arbitru, u listincu, i frondi è a ghjandi di a leccia, è ancu i castagni.

A pupulazioni corsa hè stimata oghji à circa 1300 cervi.
In Corsica, u cervu ùn pò micca essa cunfusu incù un antru animali, parchì hè u solu riprisintanti di a famiglia di i Cervidae.
Uni pochi di toponimi sò tistimonii di a prisenza anziana di u cervu in Corsica: par asempiu u paesi di Cervioni.

 In Sardegna
Attualmenti, u risicu d'estinzioni di a spezia s'hè alluntanatu in Sardegna, induva ci sò più di 6000 cerva. A maiò parti di i cerva sò arrighjunati in a Sardegna miridiunali: in Sulcis guasi 2.600 esemplari, frà mezu à i quali 1.000 in a Riserva di Monti Arcosu è 1.500 in i territori contigui di i furesti duminiali di Gutturu Mannu, Monte Nieddu è Is Cannoneris; in Sarrabus più di 2.000 esemplari; in i Monti di l'Iglesienti è di l'Arburesi guasi 1.500 esemplari, frà i quali 1.250 in Arburesi è quissi altri in u Monti Linas è in u Monti Lerno.

 Citazioni 
U cervu hè mintuvatu qualchi volta in a cultura è a litteratura corsa. Par esempiu:
 in u pruverbiu: À chì cervu ùn hè è cervu si crede, à u saltu di u fossu si n’avvede  Bellagamba, Ghjambattista, Una scelta di pruverbii corsi, 1988, Adecec 
 U cervu corsu hè dinò una canzona di u gruppu Diana di l'Alba
 in A nanna dlu bambinu di Monsignori di la Fuata: Par quisti punti, par sopra issi cuddetti / Vi sò li mufri, li ronchi è li cirvetti.Della Foata, Paulu Matteiu, 1973, Poesie Giocose in lingua vernacula della pieve d'Ornano
 in a tupunumia corsa: Cervioni, a Grotta di u Cervu in u Lugu di Nazza, Pedicervu in Ventisari

 Prutizzioni 
U cervu di Corsica hè statu scrittu in u 2000 annantu à a lista rossa di i spezii minacciati di l'IUCN. 

In Italia, u cervu di Corsica hè scrittu dinò annantu à u righjistru di i spezii particularmenti prutetti, à u liveddu naziunali (art. 2 L. 157/92) è rigiunali (art 5 L.R. 23/98).

 Da veda dinò
 i Mammiferi di Corsica
 u cornu

 Rifarenzi 

Liami
 U cervu parcu naturali di Corsica 
 Cervus elaphus corsicanus, Natura 2000 (in francesu)

Categoria:Cervidae
Categoria:Mammiferi di Corsica
Categoria:Fauna endemica di Corsica